Source: http://public.mkab.hu/dev/dontesek.nsf/0/70CA415AF21E1360C1258493005B8A46?OpenDocument
Timestamp: 2020-05-26 03:58:27
Document Index: 5297720

Matched Legal Cases: ['Bíróság ', 'Kúria ', 'bíróság ', 'Kúria ', 'Kúria ', 'Kúria ', 'Bíróság ', 'Kúria ']

IV/01291/2019
. IV/01291/2019
Az indítványozó - az Abtv. 27. §-a alapján - a Debreceni Közigazgatási és Munkaügyi Bíróság 10.K.27.972/2018/17. számú ítélete, valamint a Kúria Kfv.VI.37.715/2019/2. számú végzése alaptörvény-ellenességének megállapítását és megsemmisítését kéri az Alkotmánybíróságtól.
Az indítványozó a Pest Megyei Kormányhivatal ellen indított pert fogyasztóvédelmi ügyben hozott közigazgatási határozat jogszerűsége iránt. Keresetét a bíróság elutasította. A döntés ellen felülvizsgálati kérelmet nyújtott be, a Kúria a kérelem befogadását megtagadta azzal az indokkal, hogy az indítványozó a közigazgatási perrendtartásról szóló 2017. évi I. törvény (Kp.) 118. § (1) bekezdése szerinti befogadási feltételeknek nem felelt meg, mert nem igazolta, hogy a felvetett jogkérdés különleges súlya, illetve társadalmi jelentősége miatt az ügy érdemére kiható jogszabálysértés vizsgálata indokolt.
Az indítványozó álláspontja szerint az adott fogyasztóvédelmi ügy társadalmi súlya önmagában indokolja a befogadást, a jogi probléma tisztázása közérdek. Hivatkozik a Kúria 2014.El.II.F.1/7. számú összefoglaló véleményére, ami alapján aminden tényleges jogszabálysértés esetén engedélyezni kell a felülvizsgálatot. Azzal, hogy kérelmét a Kúria nem fogadta be, sérült a törvény előtti egyenlőség követelménye, valamint a tisztességes eljáráshoz és jogorvoslathoz való alapjoga..
a Debreceni Közigazgatási és Munkaügyi Bíróság 10.K.27.972/2018/17. számú ítélete, valamint a Kúria Kfv.VI.37.715/2019/2. számú végzése
IV_1291_0_2019_inditvany_anonim.pdf